ai4bharat/Pralekha huggingface dataset:
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഖാരിഫ് വിപണന സീസണ് സംഭരണത്തില് ഏകദേശം 129.03 ലക്ഷം കര്ഷകര്ക്ക് പ്രയോജനം ലഭിച്ചു
നെല്ല് സംഭരണം എക്കാലത്തെയും ഉയര്ന്ന നിലയില്
|
|
മുമ്പത്തെ ഏറ്റവും ഉയര്ന്ന നിലയായ ഖാരിഫ് വിപണ സീസണ് 2019-20 ലെ 773.45 ലക്ഷം മെട്രിക് ടണ് മറികടന്നുകൊണ്ട് നെല്ലു സംഭരണം എക്കാലത്തെയും ഉയര്ന്ന നിലയിലെത്തി. താങ്ങുവിലയായ  1,64,951.77 കോടി രൂപയുടെ നേട്ടം ഇപ്പോള് നടക്കുന്ന സംഭരണത്തിലൂടെ 129.03 ലക്ഷം കര്ഷകര്ക്ക് ലഭിച്ചു.
ഇപ്പോള് നടക്കുന്ന ഖാരിഫ് 2020-21 സീസണിലെ നെല്ലുസംഭരണം വളരെ സുഗമമായാണ് നടക്കുന്നത്. കഴിഞ്ഞവര്ഷത്തെ 763.01 എല്.എം.ടിക്ക് പകരം 2021 ഓഗസ്റ്റ് 23 വരെ സംഭരണ സംസ്ഥാനങ്ങളില് നിന്ന് 873.68 ലക്ഷം എല്.എം.ടി നെല്ല്  വാങ്ങിക്കഴിഞ്ഞു.
|
|
|
|
ഗോതമ്പ് സംഭരണ സംസ്ഥാനങ്ങളില് റാബി മാര്ക്കറ്റിംഗ് സീസണ്  2021-22 അവസാനിച്ചു. കഴിഞ്ഞവര്ഷത്തെ സമാനമായ വാങ്ങലായ 389.93 എല്.എം.ടിക്ക് പകരം ഇതുവരെ  ഗോതമ്പ് സംഭരിക്കുന്ന സംസ്ഥാനങ്ങളില് നിന്ന് 433.44 എല്.എം.ടി ഗോതമ്പ്  സംഭരിച്ചുകഴിഞ്ഞു.
എം.എസ്.പി 85,603.57 കോടിയോടെ 49.20 ലക്ഷം കര്ഷകര്ക്ക് ഇതുവരെയുള്ള ആര്.എം.എസ് സംഭരണ നടപടികളില് നേട്ടമുണ്ടായിട്ടുണ്ട്.
|
|
കൂടാതെ, സംസ്ഥാനങ്ങളില് നിന്നുള്ള നിര്ദ്ദേശത്തെ അടിസ്ഥാനമാക്കി, ഖരീഫ് മാര്ക്കറ്റിംഗ് സീസണ് 2020-21, റാബി മാര്ക്കറ്റിംഗ് സീസണ് 2021, വേനല്ക്കാലം 2021 കാലത്ത് 109.58 എല്.എം.ടി പയറുവര്ഗ്ഗങ്ങളും എണ്ണക്കുരുക്കളും സംഭരിച്ചു. തമിഴ്നാട്, കര്ണാടക, മഹാരാഷ്ട്ര, തെലങ്കാന സംസ്ഥാനങ്ങള്ക്കായി 109.58 എല്എംടി പള്സ്, ഓയില് സീഡുകള് എന്നിവ വാങ്ങുന്നതിന് അംഗീകാരം നല്കി. , ഗുജറാത്ത്, ഹരിയാന, മധ്യപ്രദേശ്, ഉത്തര്പ്രദേശ്, ഒഡീഷ, രാജസ്ഥാന്, ആന്ധ്രപ്രദേശ് എന്നി സംസ്ഥാനങ്ങളില് നിന്നാണ് വില പിന്തുണാ പദ്ധതി  പ്രകാരം ഈ സംഭരണം നടത്തിയത്.
ആന്ധ്രാപ്രദേശ്, കര്ണാടക, തമിഴ്നാട്, കേരളം എന്നീ സംസ്ഥാനങ്ങള്ക്കായി 1.74 എല്.എം.ടി കൊപ്ര സംഭരിക്കുന്നതിനുള്ള അനുമതിയും നല്കി. മറ്റ് സംസ്ഥാനങ്ങള്/കേന്ദ്ര ഭരണപ്രദേശങ്ങള് എന്നിവിടങ്ങളില് നിന്ന് പയറുവര്ഗ്ഗങ്ങള്, എണ്ണക്കുരു, കൊപ്രാ എന്നിവ വില പിന്തുണ പദ്ധതി പ്രകാരം സംഭരിക്കുന്നതിനുള്ള നിര്ദ്ദേശം ലഭിക്കുന്ന മുറയ്ക്ക് അംഗീകാരം നല്കും. അതുവഴി രജിസ്റ്റര് ചെയ്തിട്ടുള്ള കര്ഷകരില് നിന്നും ഈ വിളകളുടെ 2020-21ലെ നേരിട്ടുള്ള സംഭരണത്തിന്റെ ഫെയര് ഏജ് ക്വാളിറ്റി  ഗ്രേഡ് എം.എസ്.പി പ്രകാരം വിജ്ഞാപനം ചെയ്യാം.
അതുവഴി വിജ്ഞാപനം ചെയ്ത വിളവെടുപ്പ് കാലത്ത് വിപണി വില താങ്ങുവിലയ്ക്ക് താഴെ പോകുകയാണെങ്കില് സംസ്ഥാന നാമനിര്ദ്ദേശം ചെയ്ത സംഭരണ ഏജന്സികള് വഴി കേന്ദ്ര നോഡല് ഏജന്സികള് അതാത് സംസ്ഥാനങ്ങളില്/കേന്ദ്രഭരണ പ്രദേശങ്ങളില് സംഭരണം നടത്താനാകും.
ചെുപയര് പരിപ്പ് , ഉഴുന്നുപരിപ്പ്  തുവരപരിപ്പ്, ചെറുപയര് , മസൂര്, നിലക്കടല , സണ്ഫ്ളവര് വിത്തുകള്, കടുക്, സോയാബീന് എന്നിവ 2021 ഓഗസ്റ്റ് 23 വരെ നോഡല് ഏജന്സികളിലൂടെ ഗവണ്മെന്റ് 6,686.59 കോടി രൂപയുടെ താങ്ങുവിലമൂല്യമുള്ള 11,91,926.47 മെട്രിക് ടണ് സംഭരിച്ചു. ഇതിലൂടെ തമിഴ്നാട്, കര്ണ്ണാടക, ആന്ധ്രാപ്രദേശ്, മദ്ധ്യപ്രദേശ്, മഹാരാഷ്ണ്്രട, ഗുജറാത്ത്, ഉത്തര്പ്രദേശ്, തെലുങ്കാന, ഹരിയാന, ഒഡീഷ, രാജസ്ഥാന് എന്നിവിടങ്ങളിലെ 6,96,803 കര്ഷകര്ഷ്ഷ് 2020-21ലെ ഖാരിഫിലും 2021ലെ റാബിയിലും 2021ലെ വേനല്കാലത്തും  നേട്ടമുണ്ടായി.
അതുപോലെ 2020-21ലെ വിളസീസണില് 52.40 കോടി രൂപ താങ്ങുവില മൂല്യം വരുന്ന 5089 മെട്രിക് ടണ് കൊപ്രയുടെ സംഭരണം തമിഴ്നാട്ടിലേയും കര്ണ്ണാടകയിലേയും 3,961 കര്ഷകര്ക്ക് ഗുണം ലഭിച്ചു. 2021-22ല് തമിഴ്നാട്ടില് നിന്നും 51,000 മെട്രിക് ടണ് കൊപ്രാ സംഭരിക്കുന്നതിന് അനുമതി നല്കിയിട്ടുണ്ട്, അതില് 2021 ഓഗസ്റ്റ് 23 വരെ 0.09 കോടി രൂപയുടെ താങ്ങുവില മൂല്യം വരുന്ന 8.30 മെട്രിക് ടണ് സംഭരിച്ചു, ഇത് 36 കര്ഷകര്ക്ക് നേട്ടമുണ്ടാക്കിയിട്ടുമുണ്ട്.
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 26.11.2020
ഇതുവരെ:
രാജ്യത്ത് കഴിഞ്ഞ 24 മണിക്കൂറിനിടെ 36,367 പേര് കോവിഡ് രോഗമുക്തി നേടി.
കഴിഞ്ഞ 24 മണിക്കൂറിനിടെ 44,489 പേര്ക്കാണ് കോവിഡ് - 19 സ്ഥിരീകരിച്ചത്.
രാജ്യത്തെ ആകെ രോഗബാധിതരുടെ 4.88% ആണ് നിലവില് ചികിത്സയിലുള്ളത് .
ദേശീയ രോഗമുക്തി നിരക്ക് 93.66% ആണ്
രാജ്യത്തെ പ്രതിദിന കോവിഡ് രോഗികളുടെ 61 ശതമാനവും കേരളം, മഹാരാഷ്ട്ര, ഡല്ഹി, പശ്ചിമ ബംഗാള്, രാജസ്ഥാന്, ഉത്തര്പ്രദേശ് എന്നിവിടങ്ങളില് നിന്ന്
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
#Unite2FightCorona
#IndiaFightsCorona
രാജ്യത്തെ പ്രതിദിന കോവിഡ് രോഗികളുടെ 61 ശതമാനവും കേരളം, മഹാരാഷ്ട്ര, ഡല്ഹി, പശ്ചിമ ബംഗാള്, രാജസ്ഥാന്, ഉത്തര്പ്രദേശ് എന്നിവിടങ്ങളില് നിന്ന്: കഴിഞ്ഞ 24 മണിക്കൂറിനിടെ 44,489 പേര്ക്കാണ് രാജ്യത്ത് കോവിഡ് - 19 സ്ഥിരീകരിച്ചത്. ഇതില് 60.72 ശതമാനവും കേരളം, മഹാരാഷ്ട്ര, ഡല്ഹി, പശ്ചിമ ബംഗാള്, രാജസ്ഥാന്, ഉത്തര്പ്രദേശ് എന്നീ ആറ് സംസ്ഥാനങ്ങളില്/ കേന്ദ്രഭരണപ്രദേശങ്ങളില് നിന്നാണ്.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1675975
എൺപതാമത് ഓൾ ഇന്ത്യ പ്രിസൈഡിങ് ഓഫീസേഴ്സ് കോൺഫറൻസിന്റെ സമാപന സമ്മേളനത്തെ പ്രധാനമന്ത്രി അഭിസംബോധന ചെയ്തു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1676032
ലഖ്നൗ സര്വകലാശാലയുടെ നൂറാമതു സ്ഥാപക ദിനാഘോഷത്തെ പ്രധാനമന്ത്രി അഭിസംബോധന ചെയ്തു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1675760
ലഖ്നൗ സര്വകലാശാലയുടെ നൂറാമതു സ്ഥാപക ദിനാഘോഷത്തെ അഭിസംബോധന ചെയ്തു പ്രധാനമന്ത്രി നടത്തിയ പ്രസംഗത്തിന്റെ പൂര്ണ്ണ രൂപം
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1675853
33-ാമതു പ്രഗതി ആശയവിനിമയത്തില് പ്രധാനമന്ത്രി അധ്യക്ഷത വഹിച്ചു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1675818
മൂല്യങ്ങൾ ഇല്ലാത്ത വിദ്യാഭ്യാസം, വിദ്യാഭ്യാസമാകുന്നില്ല എന്ന് ഉപരാഷ്ട്രപതി: നിലവിലെ വിദ്യാഭ്യാസ സമ്പ്രദായത്തെ പുനർ മൂല്യനിർണയം ചെയ്ത് വിദ്യാഭ്യാസത്തെ കൂടുതൽ സമഗ്രവും സമ്പൂർണവും മൂല്യാധിഷ്ഠിതവുമാക്കാൻ സർവകലാശാലകളോടും വിദ്യാഭ്യാസ പ്രവർത്തകരോടും ഉപരാഷ്ട്രപതി ശ്രീ എം. വെങ്കയ്യനായിഡു ആഹ്വാനം ചെയ്തു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1675959
എപിഇഡിഎ ജര്മ്മനിയുമായി വെര്ച്വല് ബയര് സെല്ലര് മീറ്റ് സംഘടിപ്പിച്ചു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1676056
നാഷണല് മെഡിസിനല് പ്ലാന്റ്സ് ബോര്ഡിന്റെ രണ്ട് ദശാബ്ദത്തെ കുറിച്ചുള്ള ഇ-ഇവന്റില് ശ്രീപാദ് നായിക് അധ്യക്ഷത വഹിച്ചു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1675735
ആയുഷ്മാന്ഭാരത്-പിഎംജെഎവൈ, ദേശീയ ഡിജിറ്റല് ആരോഗ്യ ദൗത്യം എന്നിവയുടെ നടത്തിപ്പ് ഡോ. ഹര്ഷ് വര്ദ്ധന് അവലോകനം ചെയ്തു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1676081
പ്രധാനമന്ത്രിയുടെ ഓഫീസ്
മികച്ച വിജയം നേടിയ ന്യൂസിലാന്ഡ് പ്രധാനമന്ത്രിയെ അഭിനന്ദിച്ച് പ്രധാനമന്ത്രി
മികച്ച വിജയം നേടിയ ന്യൂസിലാന്ഡ് പ്രധാനമന്ത്രി ജസിന്ന്ത
ആര്ഡേനിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു.
''മികച്ച വിജയം നേടിയ ന്യൂസിലാന്ഡ് പ്രധാനമന്ത്രി ജസിന്ന്ത
ആര്ഡേനിന് എന്റെ ഹൃദയംഗമമായ അഭിനന്ദനങ്ങള്. ഒരു വര്ഷം മുമ്പ് നാം നടത്തിയ കൂടിക്കാഴ്ച ഓര്മ്മിക്കുന്നു. ഇന്ത്യ-ന്യൂസിലാന്ഡ് ബന്ധം ഉയര്ന്ന തലത്തിലേക്ക് കൊണ്ടുപോകുന്നതിന് ഒരുമിച്ച് പ്രവര്ത്തിക്കുന്നത് ഉറ്റുനോക്കുന്നു",- പ്രധാനമന്ത്രി ട്വിറ്ററില് കുറിച്ചു
പ്രധാനമന്ത്രിയുടെ ഓഫീസ്
സിംഗപ്പൂരിലേക്ക് പുറപ്പെടുംമുമ്പ് പ്രധാനമന്ത്രിയുടെ പ്രസ്താവന
സിംഗപ്പൂര് സന്ദര്ശനത്തിനായി പുറപ്പെടും മുമ്പ് പ്രധാനമന്ത്രി ശ്രീ. നരേന്ദ്ര മോദി പുറപ്പെടുവിച്ച പ്രസ്താവനയുടെ പൂര്ണ്ണ രൂപം ചുവടെ:
'ഞാന് നവംബര് 14, 15 തീയതികളില് ആസിയാന് -ഇന്ത്യ, കിഴക്കന് ഏഷ്യന് ഉച്ചകോടികളില് പങ്കെടുക്കുന്നതിനായി സിംഗപ്പൂര് സന്ദര്ശിക്കും. അതിനു പുറമെ സമഗ്ര മേഖലാ സാമ്പത്തിക പങ്കാളിത്ത നേതാക്കളുടെ യോഗത്തിലും ഞാന് സംബന്ധിക്കും.
ആസിയാന് അംഗ രാജ്യങ്ങളുമായും, വിശാലമായ ഇന്ത്യാ- പസഫിക് മേഖലയുമായുള്ള നമ്മുടെ ഇടപാടുകള് ശക്തിപ്പെടുത്തുന്നതിനുമുള്ള നമ്മുടെ തുടര് പ്രതിബദ്ധതതയെയാണ് ഈ സമ്മേളനങ്ങളിലെ എന്റെ പങ്കാളിത്തം സൂചിപ്പിക്കുന്നത്. ആസിയാന്, തെക്കന് ഏഷ്യന് ഉച്ചകോടി നേതാക്കളുമായുള്ള കൂടിക്കാഴ്ചകള്ക്കായി ഞാന് ഉറ്റുനോക്കുകയാണ്.
നവംബര് 14 ന് സിംഗപ്പൂര് ഫിന്ടെക് ഫെസ്റ്റിവലില് മുഖ്യ പ്രഭാഷണം നടത്തുന്ന ആദ്യ ഗവണ്മെന്റ് തലവന് എന്ന ബഹുമതിക്ക് ഞാന് അര്ഹനാകും. ധനകാര്യ സാങ്കേതികവിദ്യ സംബന്ധിച്ച ലോകത്തെ ഏറ്റവും വലിയ മേള എന്ന നിലയ്ക്ക്, അതിവേഗം വളര്ന്നുകൊണ്ടിരിക്കുന്ന ഈ മേഖലയില് ഇന്ത്യയുടെ കരുത്ത് എടുത്തുകാട്ടാനുള്ള ശരിയായ വേദി എന്നതിനു പുറമെ, നവീനാശയങ്ങളും വളര്ച്ചയും പരിപോഷിപ്പിക്കുന്നതിന് ആഗോള പങ്കാളിത്തങ്ങള്ക്ക് രൂപം നല്കാനുള്ള അവസരം കൂടിയാണിത്.
എന്റെ സന്ദര്ശനവേളയില് ഇന്ത്യാ- സിംഗപ്പൂര് സംയുക്ത ഹാക്കത്തോണില് പങ്കെടുത്തവരുമായും വിജയികളുമായും ആശയവിനിമയത്തിനുള്ള അവസരവും എനിക്ക് ലഭിക്കും. ശരിയായ പ്രോത്സാഹനവും, അനുയോജ്യമായ പരിസ്ഥിതിയും ഒരുക്കിക്കൊടുത്താല് മനുഷ്യ സമൂഹം നേരിടുന്ന വെല്ലുവിളികള്ക്ക് പരിഹാരം കണ്ടെത്തുന്നതില് ആഗോള നേതാക്കളാകാനുള്ള കഴിവ് നമ്മുടെ യുവജനങ്ങള്ക്കുണ്ടെന്നാണ് എന്റെ ഉറച്ച വിശ്വാസം.
ആസിയാനുമായും കിഴക്കനേഷ്യന് ഉച്ചകോടി രാഷ്ട്രങ്ങളുമായും നമ്മുടെ വളരുന്ന പങ്കാളിത്തത്തിന് പുതിയൊരു ആക്കം നല്കാന് എന്റെ സിംഗപ്പൂര് സന്ദര്ശനം സഹായിക്കുമെന്ന് എനിക്ക് ഉറച്ച വിശ്വാസമുണ്ട്.
സിംഗപ്പൂരിലേക്ക് ഞാന് പുറപ്പെടവെ, ആസിയാന്റെ ഇക്കൊല്ലത്തെ കഴിവുറ്റ അധ്യക്ഷ പദവിക്ക് എന്റെ ഹൃദയംഗമായ അനുമോദനങ്ങള് അറിയിക്കുകയും, ആസിയാന്റെയും അനുബന്ധ ഉച്ചകോടികളുടെയും വിജയകരമായ നടത്തിപ്പിന് എല്ലാ ആശംസകള് നേരുകയും ചെയ്യുന്നു'.
ND MRD - 837
പ്രധാനമന്ത്രിയുടെ ഓഫീസ്
ഓഗസ്റ്റ് 7-ന് ദേശീയ കൈത്തറി ദിനാഘോഷത്തില് പ്രധാനമന്ത്രി പങ്കെടുക്കും
പരിപാടിയില് 3000-ലധികം കൈത്തറി, ഖാദി നെയ്ത്തുകാരും കരകൗശല വിദഗ്ധരും ടെക്സ്റ്റൈല്, എം.എസ്.എം.ഇ മേഖലകളില് നിന്നുള്ള പങ്കാളികളും പങ്കെടുക്കും
ഓഗസ്റ്റ് 7ന് ഉച്ചയ്ക്ക് 12 മണിക്ക് ഡല്ഹി പ്രഗതി മൈതാനത്തിലെ ഭാരത് മണ്ഡപത്തില് നടക്കുന്ന ദേശീയ കൈത്തറി ദിനാചരണത്തില് പ്രധാനമന്ത്രി ശ്രീ നരേന്ദ്ര മോദി പങ്കെടുക്കും.
രാജ്യത്തിന്റെ സമ്പന്നമായ കലയുടെയും കരകൗശലത്തിന്റെയും പാരമ്പര്യം നിലനിര്ത്തുന്ന കരകൗശല തൊഴിലാളികള്ക്കും
കരകൗശല വിദഗ്ധര്ക്കും പ്രോത്സാഹനവും നയപരമായ പിന്തുണയും നല്കുന്ന ഉറച്ച വക്താവാണ് എപ്പോഴും പ്രധാനമന്ത്രി. ഈ വീക്ഷണത്തിന്റെ അടിസ്ഥാനത്തിലാണ് ഗവണ്മെന്റ് ദേശീയ കൈത്തറി ദിനം ആഘോഷിക്കാന് തുടങ്ങിയത്, 2015 ഓഗസ്റ്റ് 7-നാണ് ഇതിന്റെ ആദ്യത്തെ ആഘോഷം നടന്നത്. 1905 ഓഗസ്റ്റ് 7-ന് ആരംഭിച്ച സ്വദേശി പ്രസ്ഥാനത്തിന്റെ ആദരസൂചകമായാണ് ഈ തീയതി പ്രത്യേകം തെരഞ്ഞെടുത്തതത്, ഇത് തദ്ദേശീയ വ്യവസായങ്ങള്ക്ക് പ്രത്യേകിച്ച് കൈത്തറി നെയ്ത്തുകാര്ക്ക് വളരെയിധകം പ്രോത്സാഹനമായിട്ടുണ്ട്.
ഈ വര്ഷം ഒമ്പതാമത് ദേശീയ കൈത്തറി ദിനമാണ് ആഘോഷിക്കുന്നത്. പരിപാടിയില്, നാഷണല് ഇന്സ്റ്റിറ്റ്യൂട്ട് ഓഫ് ഫാഷന് ടെക്നോളജി  വികസിപ്പിച്ചെടുത്ത ടെക്സ്റ്റൈല്സ് ആന്ഡ് ക്രാഫ്റ്റ്സിന്റെ കലവറയായ --------  - ഇ-പോര്ട്ടലും പ്രധാനമന്ത്രി ഉദ്ഘാടനം ചെയ്യും.
പരിപാടിയില് 3000-ത്തിലധികം കൈത്തറി, ഖാദി നെയ്ത്തുകാരും കരകൗശല വിദഗ്ധരും ടെക്സ്റ്റൈല്, സൂക്ഷ്മ ചെറുകിട ഇടത്തരം സംരംഭക  മേഖലകളില് നിന്നുള്ള പങ്കാളികളും പങ്കെടുക്കും. ഇത് ഇന്ത്യയിലുടനീളമുള്ള കൈത്തറി ക്ലസ്റ്ററുകള്, എന്.ഐ.എഫ്.ടി കാമ്പസുകള്, വീവര് സര്വീസ് സെന്ററുകള്, ഇന്ത്യന് ഇന്സ്റ്റിറ്റ്യൂട്ട് ഓഫ് ഹാന്ഡ്ലൂം ടെക്നോളജി കാമ്പസുകള്, നാഷണല് ഹാന്ഡ്ലൂം ഡെവലപ്മെന്റ് കോര്പ്പറേഷന്, ഹാന്ഡ്ലൂം എക്സ്പോര്ട്ട് പ്രൊമോഷന് കൗണ്സില്, ഖാദി ആന്റ് വില്ലേജ് ഇന്ഡസ്ട്രീസ് കമ്മിഷന് സ്ഥാപനങ്ങള്, വിവിധ സംസ്ഥാന കൈത്തറി വകുപ്പുകള് എന്നിവയെ ഒരുമിച്ച് കൊണ്ടുവരും.
--ND--
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 36.48 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 45,892 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,60,704
ചികിത്സയിലുള്ളത് ആകെ രോഗബാധിതരുടെ 1.5 ശതമാനം
രാജ്യത്താകമാനം ഇതുവരെ 2,98,43,825 പേർ രോഗമുക്തരായി
കഴിഞ്ഞ 24 മണിക്കൂറിനിടെ 44,291 പേർ സുഖം പ്രാപിച്ചു
രോഗമുക്തി നിരക്ക് 97.18% ആയി വർദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.37 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.42%, തുടർച്ചയായ 17-ാം ദിവസവും 3 ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 42.52 കോടി പരിശോധനകൾ.
ഉപരാഷ്ട്രപതിയുടെ കാര്യാലയം
ദാരിദ്ര്യം, അഴിമതി, മറ്റ് സാമൂഹിക തിന്മകൾ എന്നിവ ഇല്ലാതാക്കാൻ സമഗ്രമായ ശ്രമങ്ങൾ നടത്തണമെന്ന് ഉപരാഷ്ട്രപതി
ന്യൂഡൽഹി, മാർച്ച് 12, 2021
സാമ്പത്തികമായി ശക്തമായ ഒരു ഇന്ത്യ കെട്ടിപ്പടുക്കുന്നതിന്റെ ഭാഗമായി ദാരിദ്ര്യം, നിരക്ഷരത, അഴിമതി, ലിംഗ വിവേചനം പോലുള്ള സാമൂഹിക തിന്മകൾ എന്നിവ ഇല്ലാതാക്കുന്നതിനുള്ള സമഗ്രമായ ശ്രമങ്ങൾക്ക് ഉപരാഷ്ട്രപതി ശ്രീ എം. വെങ്കയ്യ നായിഡു ആഹ്വാനം ചെയ്തു. അത് നമ്മുടെ സ്വാതന്ത്ര്യ സമരസേനാനികൾക്ക് ഒരു യഥാർത്ഥ ശ്രദ്ധാഞ്ജലിയായിരിക്കുമെന്നും അദ്ദേഹം പറഞ്ഞു.
ഇന്ത്യയുടെ സ്വാതന്ത്ര്യലബ്ദിയുടെ 75 ആം വാര്ഷികാഘോങ്ങളുടെ ഭാഗമായി സംഘടിപ്പിക്കുന്ന 75 ആഴ്ചത്തെ ഉത്സവമായ 'ആസാദി കാ അമൃത് മഹോത്സവ്' ആരംഭിച്ച വേളയിൽ ഒരു ഫേസ്ബുക്ക് പോസ്റ്റിലൂടെയാണ് അദ്ദേഹം ഇക്കാര്യം ആവശ്യപ്പെട്ടത്. മഹാത്മാ ഗാന്ധിയും എണ്ണമറ്റ സ്വാതന്ത്ര്യസമര സേനാനികളും നമുക്ക് നൽകിയ പൈതൃകം അനുസ്മരിക്കാനുള്ള അവസരമാണിതെന്നും ഉപരാഷ്ട്രപതി പറഞ്ഞു.
സബർമതി മുതൽ ദാണ്ടി വരെ ഇന്ന് ആരംഭിച്ച 25 ദിവസം നീളുന്ന പദയാത്രയെകുറിച്ച് പരാമർശിച്ച ശ്രീ നായിഡു, കഠിനാധ്വാനത്തിലൂടെ നേടിയ ഇന്ത്യയുടെ സ്വാതന്ത്ര്യത്തിന്റെ ഉചിതമായ ആഘോഷമാണിതെന്നും പറഞ്ഞു.
ഉപസംഹാരമായി, ഉപരാഷ്ട്രപതി ജനങ്ങളോട് വലിയ തോതിൽ മുന്നോട്ട് വരാനും മഹോത്സവത്തിൽ സജീവമായി പങ്കെടുക്കാനും രാജ്യത്തിൻറെ ജനാധിപത്യ റിപ്പബ്ലിക്കിന്റെ വേരുകൾ ശക്തിപ്പെടുത്താനും അഭ്യർത്ഥിച്ചു. അദ്ദേഹം മഹോത്സവത്തിന് മഹത്തായ വിജയം ആശംസിച്ചു.
RRTN/SKY
(Visitor Counter : 263
പ്രധാനമന്ത്രിയുടെ ഓഫീസ്
റിപ്പബ്ലിക് ദിനത്തിൽ ദേശീയ യുദ്ധസ്മാരകത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
റിപ്പബ്ലിക് ദിനത്തിൽ ദേശീയ യുദ്ധസ്മാരകത്തിൽ പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു
പ്രധാനമന്ത്രി ട്വീറ്റ് ചെയ്തു:
"ഇന്ന് രാവിലെ ദേശീയ യുദ്ധ സ്മാരകത്തിൽ ശ്രദ്ധാഞ്ജലി അർപ്പിച്ചു"
വിദ്യാഭ്യാസ മന്ത്രാലയം
പ്രധാനമന്ത്രി വിദ്യാർത്ഥികളുമായി നടത്തുന്ന ആശയവിനിമയം "പരീക്ഷ പേ ചർച്ച " ഏപ്രിൽ 1 ന്
രാജ്യത്തിനകത്തും വിദേശത്തും നിന്നുള്ള വിദ്യാർഥികൾ , അദ്ധ്യാപകർ, രക്ഷകർത്താക്കൾ എന്നിവർ വെർച്വലായി പരിപാടിയിൽ പങ്കെടുക്കും.
പ്രധാനമന്ത്രി ശ്രീ, നരേന്ദ്ര മോദി വിദ്യാർത്ഥികളുമായി നടത്തുന്ന ആശയവിനിമയം "പരീക്ഷ പേ ചർച്ച " യുടെ അഞ്ചാം ലക്കം അടുത്ത മാസം ഒന്നാം തീയതി  നടക്കും. ന്യൂ ഡൽഹിയിലെ താൽകാത്തൊരാ ഇൻഡോർ സ്റ്റേഡിയത്തി രാവിലെ 11 മണിക്കാണ് പരിപാടി . രാജ്യത്തിനകത്തും വിദേശത്തും നിന്നുള്ള വിദ്യാർഥികൾ , അദ്ധ്യാപകർ, രക്ഷകർത്താക്കൾ എന്നിവർ വെർച്വലായി പരിപാടിയിൽ പങ്കെടുക്കുമെന്ന് കേന്ദ്ര വിദ്യാഭ്യാസ മന്ത്രി ശ്രീ. ധർമേന്ദ്ര പ്രധാന അറിയിച്ചു.
ഏറെ പ്രതീക്ഷയോടെ കാത്തിരിക്കുന്ന വാർഷിക പരിപാടിയായ പരീക്ഷാ പേ ചർച്ച എന്ന തത്സമയ പരിപാടിയിൽ പരീക്ഷാ സമ്മർദ്ദവും അനുബന്ധ മേഖലകളുമായി ബന്ധപ്പെട്ട വിദ്യാർത്ഥികൾ ഉന്നയിക്കുന്ന ചോദ്യങ്ങൾക്ക് തന്റെ പ്രധാനമന്ത്രി മറുപടി നൽകുമെന്ന് അദ്ദേഹം പറഞ്ഞു.
കോവിഡ്-19 മഹാമാരിയിൽ നിന്ന് രാജ്യം കരകയറുകയും പരീക്ഷകൾ ഓഫ്ലൈൻ മോഡിലേക്ക് മാറുകയും ചെയ്യുന്ന സാഹചര്യത്തിൽ ഈ വർഷത്തെ പരീക്ഷാ പേ ചർച്ച പരിപാടിക്ക് പ്രത്യേക പ്രാധാന്യമുണ്ടെന്നു ശ്രീ. ധർമേന്ദ്ര പ്രധാൻ ചൂണ്ടിക്കാട്ടി. 21-ാം നൂറ്റാണ്ടിലെ വിജ്ഞാനാധിഷ്ഠിത സമ്പദ്വ്യവസ്ഥ കെട്ടിപ്പടുക്കുന്നതിൽ പരീക്ഷാ പേ ചർച്ച പോലുള്ള സംരംഭങ്ങളുടെ പ്രാധാന്യം അടിവരയിട്ടുകൊണ്ട്, പ്രധാനമന്ത്രി വിദ്യാർത്ഥികളുമായി നേരിട്ട് സംവദിക്കുന്ന ഒരു ഔപചാരിക സംവിധാനമായി പരീക്ഷാ പേ ചർച്ച മാറുകയാണെന്ന് അദ്ദേഹം പറഞ്ഞു. സംസ്ഥാന ഗവർണർമാരുടെ സാന്നിധ്യത്തിൽ നടക്കുന്ന പരിപാടി വീക്ഷിക്കുന്നതിനായി രാജ്യത്തുടനീളമുള്ള തിരഞ്ഞെടുത്ത വിദ്യാർത്ഥികൾ രാജ്ഭവനുകൾ സന്ദർശിക്കുമെന്ന് അദ്ദേഹം അറിയിച്ചു. രാജ്യത്തുടനീളമുള്ള സംസ്ഥാന ഗവൺമെന്റുകൾ വിദ്യാർത്ഥികളുടെയും അധ്യാപകരുടെയും രക്ഷിതാക്കളുടെയും പങ്കാളിത്തം പ്രോത്സാഹിപ്പിക്കുമെന്നും അദ്ദേഹം ആത്മവിശ്വാസം പ്രകടിപ്പിച്ചു.
വിദ്യാർത്ഥികളിൽ പിരിമുറുക്കമില്ലാത്ത അന്തരീക്ഷം സൃഷ്ടിക്കുന്നതിനായി പ്രധാനമന്ത്രി നരേന്ദ്ര മോദി നയിക്കുന്ന ‘എക്സാം വാരിയേഴ്സ്’ എന്ന വലിയ പ്രസ്ഥാനത്തിന്റെ ഭാഗമാണ് പരീക്ഷാ പേ ചർച്ചയെന്ന് ശ്രീ പ്രധാൻ എടുത്തുപറഞ്ഞു. ഓരോ കുട്ടിയുടെയും തനതായ വ്യക്തിത്വം ആഘോഷിക്കുകയും പ്രോത്സാഹിപ്പിക്കുകയും പൂർണ്ണമായി പ്രകടിപ്പിക്കാൻ അനുവദിക്കുകയും ചെയ്യുന്ന ഒരു അന്തരീക്ഷം വളർത്തിയെടുക്കാൻ വിദ്യാർത്ഥികളെയും രക്ഷിതാക്കളെയും അധ്യാപകരെയും സമൂഹത്തെയും ഒരുമിച്ച് കൊണ്ടുവരാനുള്ള പ്രധാനമന്ത്രി നരേന്ദ്ര മോദിയുടെ ശ്രമങ്ങളാൽ നയിക്കപ്പെടുന്ന ഒരു പ്രസ്ഥാനമാണിത്.
പ്രധാനമന്ത്രിയോട് ചോദ്യങ്ങൾ ഉന്നയിക്കുന്ന വിദ്യാർത്ഥികളെയും അധ്യാപകരെയും രക്ഷിതാക്കളെയും വ്യത്യസ്ത വിഷയങ്ങളെ അടിസ്ഥാനമാക്കിയുള്ള ഒരു ഓൺലൈൻ സർഗ്ഗാത്മക രചനാ മത്സരത്തിന്റെ അടിസ്ഥാനത്തിലാണ് തിരഞ്ഞെടുത്തിട്ടുള്ളതെന്ന് ശ്രീ പ്രധാൻ അറിയിച്ചു. MyGov പ്ലാറ്റ്ഫോമിലൂടെ 2021 ഡിസംബർ 28 മുതൽ 2022 ഫെബ്രുവരി 3 വരെയാണ് മത്സരം സംഘടിപ്പിച്ചത്. ഈ വർഷം 15.7 ലക്ഷം പേർ മത്സരത്തിൽ പങ്കെടുത്തു.
തിരഞ്ഞെടുക്കപ്പെടുന്നവർക്ക് പ്രശംസാപത്രവും പ്രധാനമന്ത്രി എഴുതിയ എക്സാം വാരിയേഴ്സ് പുസ്തകം അടങ്ങിയ പ്രത്യേക പരീക്ഷാ പേ ചർച്ചാ കിറ്റും സമ്മാനിക്കും.
കേന്ദ്ര വിദ്യാഭ്യാസ മന്ത്രലയം സംഘടിപ്പിക്കുന്ന ഈ പരിപാടി ദൂരദർശൻ , ആകാശവാണി ദേശീയ റേഡിയോ ചാനലുകൾ, ടിവി ചാനലുകൾ, രാജ്യസഭാ ടിവി എന്നിവയും , പ്രധാനമന്ത്രി കാര്യാലയം , കേന്ദ്ര വിദ്യാഭ്യാസ മന്ത്രലയം എന്നിവയുടെ യു ട്യൂബ് ചാനലുകൾ ഉൾപ്പെടെയുള്ള ഡിജിറ്റൽ മാധ്യമങ്ങളും പരിപാടി തത്സമയം സംപ്രേക്ഷണം ചെയ്യും.
--ND--
(Visitor Counter : 116
റോഡ് ഗതാഗത, ഹൈവേ മന്ത്രാലയം
ഭാരത്  സീരിസ് രജിസ്ട്രേഷൻ ലളിതമാക്കുന്നതിനായി ചട്ടങ്ങൾ ഭേദഗതി ചെയ്ത് വിജ്ഞാപനം പുറപ്പെടുവിച്ചു
ന്യൂ ഡൽഹി: ഡിസംബർ 16, 2022
രാജ്യത്ത് നടപ്പാക്കിയ വാഹന രജിസ്ട്രേഷന് സംവിധാനമായ ഭാരത്  സീരിസ് രജിസ്ട്രേഷൻ ചട്ടങ്ങളിൽ ഭേദഗതി വരുത്തിക്കൊണ്ടുള്ള G.S.R 879 വിജ്ഞാപനം കേന്ദ്ര ഉപരിതല ഗതാഗത, ദേശീയപാതാ മന്ത്രാലയം  2022 ഡിസംബർ 14-ന് പുറത്തിറക്കി. G.S.R 594 പ്രകാരം 2021 ഓഗസ്റ്റ് 26-നാണ് BH രജിസ്ട്രേഷൻ അവതരിപ്പിച്ചത്. ഈ ചട്ടങ്ങൾ നടപ്പിലാക്കിയതിനു ശേഷവും BH സീരീസ് രജിസ്ട്രേഷൻ സംവിധാനം മെച്ചപ്പെടുത്തുന്നതിനായി തുടർച്ചയായി നിർദ്ദേശങ്ങൾ ലഭിച്ചു.
BH രജിസ്ട്രേഷൻ കൂടുതൽ മെച്ചപ്പെടുത്തുന്നതിനും വിപുലീകരിക്കുന്നതിനുമായി,കേന്ദ്ര ഉപരിതല ഗതാഗത, ദേശീയപാതാ മന്ത്രാലയം ഇനിപ്പറയുന്ന മാറ്റങ്ങളോടെ പുതിയ ഭേദഗതികൾ നിർദ്ദേശിച്ചു:
1. BH രജിസ്ട്രേഷൻ വാഹനങ്ങളുടെ ഉടമസ്ഥാവകാശം BH രജിസ്ട്രേഷന് അർഹതയുള്ളവരോ അല്ലാത്തവരോ ആയ മറ്റ് വ്യക്തികൾക്ക് കൈമാറാൻ സൗകര്യമൊരുക്കിയിട്ടുണ്ട്.
2. BH രജിസ്ട്രേഷന് അർഹതയുള്ള വ്യക്തികൾക്ക് ആവശ്യമായ നികുതി അടച്ച് സാധാരണ രജിസ്ട്രേഷൻ വാഹനങ്ങളും BH രജിസ്ട്രേഷനിലേക്ക് മാറ്റാവുന്നതാണ്.
3. ഏതൊരു പൗരനും, സ്വന്തം താമസസ്ഥലത്തോ ജോലിസ്ഥലത്തോ BH രജിസ്ട്രേഷൻ അപേക്ഷ സമർപ്പിക്കാനുള്ള സൗകര്യം ഒരുക്കുന്നതിനായി ചട്ടം 48-ൽ ഭേദഗതി നിർദ്ദേശിച്ചിട്ടുണ്ട്.
4. ദുരുപയോഗം തടയുന്നതിനായി സ്വകാര്യ മേഖലയിലെ ജീവനക്കാർ സമർപ്പിക്കേണ്ട വർക്കിംഗ് സർട്ടിഫിക്കറ്റ് വ്യവസ്ഥ കർശനമാക്കി.
5. ഔദ്യോഗിക തിരിച്ചറിയൽ കാർഡിന് പുറമേ ,സേവന സർട്ടിഫിക്കറ്റിന്റെ അടിസ്ഥാനത്തിലും ഗവൺമെന്റ് ജീവനക്കാർക്ക് BH രജിസ്ട്രേഷൻ ലഭിക്കും.
SKY
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
പയറുവർഗ്ഗങ്ങളുടെ സംഭരണ പരിധിയെസംബന്ധിച്ച് ചില മാധ്യമ വിഭാഗങ്ങളിൽ / സാമൂഹ്യ മാധ്യമങ്ങളിൽ പരക്കുന്ന തെറ്റായ വിവരങ്ങളെ കുറിച്ചുള്ള വിശദീകരണം
(ന്യൂ ഡൽഹി. 15 , ജൂലായ് 2021
പയർ വർഗങ്ങളുടെ സംഭരണ പരിധി നീക്കംചെയ്തുവെന്ന രീതിയിൽ ഒരു വാട്ട്സ്ആപ്പ് സന്ദേശം പ്രചരിക്കുന്നതായി ശ്രദ്ധയിൽ പെട്ടിട്ടുണ്ട് . ഇക്കാര്യത്തിൽ 2.7.21 ൽ പുറപ്പെടുവിച്ച, പയർ വർഗങ്ങൾക്കു സംഭരണ പരിധി നിശ്ചയിച്ചു കൊണ്ടുള്ള ഉത്തരവ് നീക്കംചെയ്തിട്ടില്ലെന്നും അവ നടപ്പിലാക്കുകയാണെന്നും വ്യക്തമാക്കുന്നു. സംസ്ഥാനങ്ങൾ ഈ ഉത്തരവുകൾ നടപ്പാക്കുന്നത് സർക്കാർ സൂക്ഷ്മമായി നിരീക്ഷിക്കുന്നുണ്ട്. ഉപഭോക്തൃ കാര്യവകുപ്പ് വികസിപ്പിച്ചെടുത്ത പോർട്ടലിൽ സ്റ്റോക്കിസ്റ്റുകൾ പ്രഖ്യാപിച്ച സംഭരണ അളവും പയറുവർഗ്ഗ സംഭരണത്തിനായി ബാങ്കിൽ നിന്ന് എടുത്ത വായ്പകളും അല്ലെങ്കിൽ ഇറക്കുമതിക്കാർ ഇറക്കുമതി ചെയ്യുന്ന അളവും തമ്മിൽ പൊരുത്തക്കേട് നിലനിൽക്കുന്ന വിവരങ്ങളും കേന്ദ്ര സർക്കാർ സംസ്ഥാനങ്ങളുമായി പങ്കുവച്ചിട്ടുണ്ട്.സ്റ്റോക്ക് പരിധി ലംഘിക്കുന്നവർക്കെതിരെ കർശന നടപടിയെടുക്കാൻ സംസ്ഥാനങ്ങളോട് ആവശ്യപ്പെട്ടിട്ടുണ്ട്.
IE
പ്രധാനമന്ത്രിയുടെ ഓഫീസ്
രാജ്യത്ത് വിവിധ ആഘോഷങ്ങളുടെ വേളയിൽ പ്രധാനമന്ത്രി ജനങ്ങൾക്ക് ആശംസകൾ അറിയിച്ചു
ആഘോഷങ്ങൾ നമ്മുടെ നിലവിലുള്ള സാഹചര്യങ്ങളെ അതിജീവിക്കാനുള്ള നിശ്ചയദാര്ഢ്യത്തെ ശക്തിപ്പെടുത്തും: പ്രധാനമന്ത്രി
രാജ്യത്തൊട്ടാകെയുള്ള വിവിധ ആഘോഷ വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ അറിയിച്ചു
“നമ്മൾ രാജ്യത്തുടനീളം വിവിധ ആഘോഷങ്ങൾ കൊണ്ടാടുകയാണ്, കൂടാതെ നമ്മുടെ പരമ്പരാഗത കലണ്ടർ അനുസരിച്ച് പുതുവർഷത്തിന്റെ ആരംഭവും. ഉഗാഡി, ഗുഡി പാട് വ,നവ് രേഹ്, സജിബു ചെയ്റാവ്ബ എന്നീ ആഘോഷങ്ങൾക്ക് ആശംസകൾ. ഈ ശുഭകരമായ അവസരങ്ങൾ നമ്മുടെ ജീവിതത്തിൽ നല്ല ആരോഗ്യവും സന്തോഷവും സമൃദ്ധിയും കൈവരിക്കട്ടെ."
നമ്മുടെ രാജ്യം കോവിഡ്-19 ഭീഷണിയെ നേരിടുന്ന സമയത്താണ് ഈ ആഘോഷങ്ങൾ. നമ്മുടെ ആഘോഷങ്ങൾ സാധാരണപോലെ ആയിരിക്കില്ല, പക്ഷേ അവ സാഹചര്യങ്ങളെ മറികടക്കാനുള്ള നമ്മുടെ നിശ്ചയദാര്ഢ്യത്തെ ശക്തിപ്പെടുത്തും. കോവിഡിനെതിരെ പോരാടുന്നതിന് ഒരുമിച്ചു പ്രവർത്തിക്കുന്നത് നമുക്ക് തുടരാം" പ്രധാനമന്ത്രി ട്വീറ്റിലൂടെ പറഞ്ഞു.
(
പ്രത്യേക സേവനങ്ങളും ഫീച്ചറുകളും
നാഷണൽ സ്റ്റാറ്റിസ്റ്റിക്കൽ ഓഫീസ് നാളെ  കൊച്ചിയിൽ വ്യവസായങ്ങളുടെ വാർഷിക സർവേയുമായി  ബന്ധപ്പെട്ട് വട്ടമേശ സമ്മേളനം നടത്തും
(കൊച്ചി: ജനുവരി 19, 2023
സ്റ്റാറ്റിസ്റ്റിക്സ് & പ്രോഗ്രാം ഇംപ്ലിമെന്റേഷൻ മന്ത്രാലയത്തിന് കീഴിലുള്ള നാഷണൽ സ്റ്റാറ്റിസ്റ്റിക്കൽ ഓഫീസ്, വ്യവസായങ്ങളുടെ വാർഷിക സർവേയുമായി  ബന്ധപ്പെട്ട് വട്ടമേശ സമ്മേളനം നാളെ  കൊച്ചിയിൽ നടത്തുന്നു. നാഷണൽ സ്റ്റാറ്റിസ്റ്റിക്കൽ ഓഫീസിനു  കീഴിലുള്ള കൊച്ചിയിലെ സബ് റീജിയണൽ ഓഫീസ് കാക്കനാടുള്ള കേന്ദ്രീയ ഭവനിൽ വച്ചാണ് പരിപാടി നടത്തുന്നത്. കേരള ഗവൺമെന്റിന്റെ ഡയറക്ടറേറ്റ് ഓഫ് ഇക്കണോമിക്സ് ആൻഡ് സ്റ്റാറ്റിസ്റ്റിക്സും സർവേയിൽ പങ്കെടുക്കുന്നുണ്ട്. സർവേ ഫലങ്ങൾ കേന്ദ്ര സംസ്ഥാന ഗവർമെന്റുകളും വ്യവസായങ്ങളും ഗവേഷകരും വ്യാപകമായി ഉപയോഗിച്ച് വരുന്നു.
വ്യവസായ യൂണിറ്റുകൾ സമയബന്ധിതമായി എഎസ്ഐ റിട്ടേൺ സമർപ്പിക്കേണ്ടതിന്റെ ആവശ്യകതയെക്കുറിച്ച് അവബോധം സൃഷ്ടിക്കാൻ ലക്ഷ്യമിട്ടുള്ള പരിപാടിയിൽ വ്യവസായ അസോസിയേഷനുകളിൽ നിന്നും പ്രമുഖ വ്യവസായ യൂണിറ്റുകളിൽ നിന്നുമുള്ള പ്രതിനിധികൾ പങ്കെടുക്കും. ഈ ആർടിസിയിൽ, സർവേയുടെ പ്രാധാന്യം വിശദീകരിക്കുകയും പരിശീലനം നൽകുകയും ചെയ്യും. എഎസ്ഐ റിട്ടേൺ ഫയൽ ചെയ്യുന്നതിലെ ഫാക്ടറി മാനേജ്മെന്റിന്റെയും ബിസിനസ്സ് അസോസിയേഷനുകളുടെയും പ്രശ്നങ്ങളും ആശങ്കകളും എന്തെങ്കിലുമുണ്ടെങ്കിൽ അവ പരിഹരിക്കാനും ഈ കോൺഫറൻസ് ഉദ്ദേശിക്കുന്നു.
ഇന്ത്യയിലെ വ്യാവസായിക സ്ഥിതിവിവരക്കണക്കുകളുടെ പ്രധാന സ്രോതസ്സാണ് വ്യവസായങ്ങളുടെ വാർഷിക സർവേ . സംഘടിത ഉൽപ്പാദന മേഖലയുടെ വളർച്ച, ഘടന എന്നിവയിലെ മാറ്റങ്ങൾ വസ്തുനിഷ്ഠമായും യാഥാർത്ഥ്യമായും വിലയിരുത്തുന്നതിന് ഇത് സ്ഥിതിവിവരക്കണക്കുകൾ നൽകുന്നു. ASI രാജ്യമെമ്പാടും നടത്തപ്പെടുന്ന ഒരു സർവ്വേ ആണ്.
വാര്ത്താവിതരണ പ്രക്ഷേപണ മന്ത്രാലയം
ദേശീയ ഏകതാ ദിനം: രക്ത ദാനക്യാമ്പ് സംഘടിപ്പിച്ചു
(കേന്ദ്ര ഫീൽഡ് ഔട്ട് റീച്ച് ബ്യൂറോ,തണൽ ഫൗണ്ടേഷൻ പനങ്ങാട്, റോട്ടറി ക്ലബ് ഓഫ് കൊച്ചിൻ സൗത്ത് എന്നിവയുടെ ആഭിമുഖ്യത്തിൽ ദേശീയ ഏകത ദിനത്തിനോടനുബന്ധിച്ച് രക്തദാന ക്യാമ്പും കോവിഡ് മുന്നണി പോരാളികളായ ആരോഗ്യപ്രവർത്തകർക്ക് ആദരവും സംഘടിപ്പിച്ചു. പനങ്ങാട് ഗോപിനാഥ മേനോൻ സ്മാരക ഹയർസെക്കൻഡറി സ്കൂളിൽ നടന്ന ചടങ്ങ് കെ.ബാബു എം.എൽ.എ ഉദ്ഘാടനം ചെയ്തു. റോട്ടറി ക്ലബ് ഓഫ് കൊച്ചിൻ സൗത്ത് പ്രസിഡൻറ് ഹരികൃഷ്ണൻ നായർ അധ്യക്ഷത വഹിച്ചു. ചടങ്ങിൽ ബ്ലോക്ക് പഞ്ചായത്ത് പ്രസിഡൻറ് ബേബി തമ്പി ഗോവിക മുന്നണി പോരാളിയായ ആംബുലൻസ് ഡ്രൈവരെ ആദരിച്ചു. കുമ്പളം പഞ്ചായത്ത് പ്രസിഡൻറ് കെ.എസ് രാധാകൃഷ്ണൻ ആശാവർക്കർമാരെയും ചടങ്ങിൽ ആദരിച്ചു.ഐ എം എ കൊച്ചി ചാപ്റ്റർ പ്രസിഡൻ്റായി തെരെഞ്ഞെടുക്കപ്പെട്ട ഡോ. മരിയ വർഗീസിനെ ആദരിച്ചു. ഫീൽഡ് എക്സിബിഷൻ ഓഫീസർ എൽ.സി പൊന്നുമോൻ മുഖ്യപ്രഭാഷണം നടത്തി. കുമ്പളം പഞ്ചായത്ത് വൈസ് പ്രസിഡൻറ് കർമാലി ടീച്ചർ കോവിഡ് ഹെൽപ്പ് ഡെസ്ക് പ്രവർത്തകരെയും ആദരിച്ചു. ചടങ്ങിൽ തണൽ ഫൗണ്ടേഷൻ പ്രസിഡൻറ് ജോളി ജോൺ, തിരുവാങ്കുളം ആർസിസി കോർഡിനേറ്റർ എം രഞ്ജിത്ത് കുമാർ, വി.ഒ.ജോണി,ഡോ.മരിയ വർഗീസ്, ഐഎംഎ പ്രതിനിധികൾ ,റോട്ടറിക്ലബ് എ.ജി.സുബ്രഹ്മണ്യൻ, ഡിസ്ട്രിറ്റ് ഡയറക്ടർ റോയി എന്നിവർ സംസാരിച്ചു. ചടങ്ങിൽ രക്തദാനം നൽകിയവർക്ക് സർട്ടിഫിക്കറ്റുകളും വിതരണം ചെയ്തു.
വാണിജ്യ വ്യവസായ മന്ത്രാലയം
കര്ഷകരുടെ വരുമാനം ഇരട്ടിയാക്കാന് വാണിജ് യവ്യവസായ മന്ത്രാലയം കൃഷി മന്ത്രാലയവുമായി ചേര്ന്ന് പ്രവര്ത്തിക്കും : കേന്ദ്രമന്ത്രി പീയൂഷ് ഗോയല്
രാജ്യത്തെ കാര്ഷികസഹകരണമേഖലയെ ശക്തിപ്പെടുത്താന് ബഹുജന പ്രസ്ഥാനം തന്നെ ഉണ്ടാകണമെന്ന്കേന്ദ്ര വാണിജ്യവ്യവസായ മന്ത്രി പീയുഷ്ഗോയല്ആവശ്യപ്പെട്ടു. ന്യൂഡല്ഹിയില്വ്യാഴാഴ്ചആരംഭിക്കുന്ന ഇന്ത്യാ - ഇന്റര്നാഷണല്കോ-ഓപ്പറേറ്റീവ്സ് ട്രേഡ്ഫെയറി  ന് മുന്നോടിയായിഇന്ന് നടന്ന ചടങ്ങില്സംസാരിക്കുകയായിരുന്നുഅദ്ദേഹം. സഹകരണമേഖലയുടെയഥാര്ത്ഥ ശക്തിവിനിയോഗിക്കുന്നതിന് വാണിജ്യവ്യവസായ മന്ത്രാലയവുംകൃഷി മന്ത്രാലയവുംഏകോപിച്ച് പ്രവര്ത്തിക്കേണ്ടതിന്റെആവശ്യകത ശ്രീ. ഗോയല്എടുത്തു പറഞ്ഞു. കര്ഷകരേയും, കൃഷിയെഅടിസ്ഥാനമാക്കിയുള്ളവ്യവസായങ്ങളേയുംസ്വാശ്രയരാക്കേണ്ടതിന്റെ പ്രാധാന്യംഅദ്ദേഹംചൂണ്ടിക്കാട്ടി. കേന്ദ്ര കൃഷി, കര്ഷകക്ഷേമ മന്ത്രി ശ്രീ. നരേന്ദ്ര സിംഗ്തോമാറുമായി താന് മൂന്ന്വട്ടം നടത്തിയചര്ച്ചയുടെ ഫലമായികാര്ഷികോല്പന്ന കയറ്റുമതിഇപ്പോഴത്തെ 2.75 ലക്ഷംകോടിരൂപയില് നിന്നും 2024-25 ആകുമ്പോഴേക്കും ഏകദേശംഏഴ്ലക്ഷംകോടിരൂപയായിഉയര്ത്തുന്നതിനുള്ള ചട്ടക്കൂടിന് രൂപം നല്കിയിട്ടുണ്ടെന്ന് ശ്രീ. പീയുഷ്ഗോയല്അറിയിച്ചു. സഹകരണമേഖലയ്ക്കായിഒരുകയറ്റുമതി പ്രോത്സാഹന ഫോറത്തിനും രൂപം നല്കുമെന്ന്അദ്ദേഹം പറഞ്ഞു. ഗിരിവര്ഗ്ഗ സഹകരണസംഘങ്ങള്ക്ക്ഐ.ഐ.സി.റ്റി.എഫില് പ്രത്യേകഇളവ് അനുവദിക്കുമെന്നുംകേന്ദ്ര വാണിജ്യ-വ്യവസായ മന്ത്രി പറഞ്ഞു.
ND MRD– 363
പ്രധാനമന്ത്രിയുടെ ഓഫീസ്
മുൻകാല ചലച്ചിത്രനടൻ ദേവ് ആനന്ദിനെ നൂറാം ജന്മവാര്ഷികത്തില് പ്രധാനമന്ത്രി അനുസ്മരിച്ചു
മുൻകാല ചലച്ചിത്രനടൻ ദേവ് ആനന്ദിന്റെ നൂറാം ജന്മവാര്ഷികത്തില് ഇന്ത്യന് സിനിമയ്ക്ക് അദ്ദേഹം നല്കിയ സംഭാവനകളെ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
'' ഒരു നിത്യഹരിത പ്രതീകമായിട്ടാണ് ദേവ് ആനന്ദ് ജി ഓര്മ്മിക്കപ്പെടുന്നത്. കഥ പറയാനുള്ള അദ്ദേഹത്തിന്റെ അഭിരുചിയും സിനിമയോടുള്ള അഭിനിവേശവും സമാനതകളില്ലാത്തതായിരുന്നു. അദ്ദേഹത്തിന്റെ സിനിമകള് രസിപ്പിക്കുന്നത് മാത്രമായിരുന്നില്ല, അത് മാറിക്കൊണ്ടിരിക്കുന്ന ഇന്ത്യന്സമൂഹത്തെയും അഭിലാഷങ്ങളെയും പ്രതിഫലിപ്പിക്കുന്നതുമായിരുന്നു. അദ്ദേഹത്തിന്റെ കാലാതീതമായ പ്രകടനങ്ങള് തലമുറകളെ സ്വാധീനിച്ചുകൊണ്ടിരിക്കുന്നു. അദ്ദേഹത്തിന്റെ നൂറാം ജന്മവാര്ഷികത്തില് അദ്ദേഹത്തെ അനുസ്മരിക്കുന്നു '' പ്രധാനമന്ത്രി എക്സില് പോസ്റ്റ് ചെയ്തു.